A Bizottság 2695/95/EK rendelete

(1995. november 21.)

az 1987. december 31-én hatályos közös vámtarifa szerinti nómenklatúra alapján megállapított kódoknak az áruk besorolásáról szóló bizonyos rendeletekben a Kombinált Nómenklatúra alapján megállapított kódokkal történő felváltásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2588/95/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikkére,

mivel a 2658/87/EGK rendelettel hatályon kívül helyezett, a közös vámtarifáról szóló, 1968. június 28-i 950/68/EGK tanácsi rendelet [3] az áruk vámtarifákban történő osztályozására vonatkozó nómenklatúráról szóló, 1950. december 15-i egyezmény alapján létrehozta a közös vámtarifa szerinti nómenklatúrát;

mivel a 2658/87/EGK rendelettel hatályon kívül helyezett, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendelet [4] alapján számos, az áruknak a közös vámtarifa szerinti nómenklatúra alapján történő besorolásáról szóló rendeletet fogadtak el;

mivel a 2658/87/EGK rendelettel egy Kombinált Nómenklatúraként elnevezett árunómenklatúrát hoztak létre, amely egyidejűleg megfelel a közös vámtarifa és a Közösség külkereskedelmi statisztikájára vonatkozó követelményeknek, és az 1950. december 15-i egyezmény helyébe lépő, a harmonizált áruleíró és kódrendszerről szóló nemzetközi egyezményen alapul;

mivel a 2658/87/EGK rendelet 15. cikkének (1) bekezdése annak meghatározása mellett, hogy az 1987. december 31-én hatályos közös vámtarifa szerinti nómenklatúra alapján megállapított kódokat és árumegnevezéseket a Kombinált Nómenklatúra alapján megállapított kódokkal és árumegnevezésekkel kell felváltani, azt is előírja, hogy a vámtarifa szerinti nómenklatúrára vonatkozó közösségi jogi aktusokat a Bizottságnak módosítania kell;

mivel azokat a rendeleteket, amelyek még gyakorlati jelentőségűek, átültetésük pedig nem jelent lényegi változásokat, ennek megfelelően úgy kell módosítani, hogy kiegészítsék a 646/89/EGK [5], a 2723/90/EGK [6] és a 2080/91/EGK [7] bizottsági rendelettel elfogadott rendeletek kezdeti sorozatait,

ELFOGADTA EZT A RENDELETET:

1. cikk

A melléklet 1. oszlopában felsorolt rendeletekben, amelyek a 2. oszlopban leírt árukra utalnak, a közös vámtarifa szerinti nómenklatúrán alapuló, a 3. oszlopban feltüntetett kódok helyébe a 4. oszlopban felsorolt, a Kombinált Nómenklatúrán alapuló kódok lépnek.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. november 21-én.

a Bizottság részéről

Mario Monti

a Bizottság tagja

[1] HL L 264., 1995.11.7., 4. o.

[2] HL L 256., 1987.9.7., 1. o.

[3] HL L 172., 1968.7.22., 1. o.

[4] HL L 14., 1969.1.21., 1. o.

[5] HL L 71., 1989.3.15., 20. o.

[6] HL L 261., 1990.9.25., 24. o.

[7] HL L 193., 1991.7.17., 6. o.

--------------------------------------------------

MELLÉKLET

Az EGK-rendelet száma | Árumegnevezés | A közös vámtarifa szerinti vámtarifaszám | KN-kód |

(1) | (2) | (3) | (4) |

3541/85 | A legalább 75 tömegszázalék tőzeget tartalmazó tőzegkeverékek és más anyagok, mint például istállótrágya, mész, homok, rothadt lombföld, márga és műtrágyák kis mennyiségei, legfeljebb 3 tömegszázalék teljes kálium- (K2O-ként számítva) nitrogén- és foszfortartalommal (P2O5 – ként számítva). | 27.03A | 27030000 |

2053/83 | Paprikakivonatot tartalmazó termék a következő jellemzőkkel: | 32.04 A IV | 32030019 |

– megjelenés: rendkívül sűrűn folyó folyadék, mélypiros, magas színező erővel, |

– szag és íz: aromás, a paprikához hasonló, nem csípős, |

– hamu: 0,49 tömegszázalék, |

– illóolajak: 0,15 ml/100g, |

– kapszaicin: nem észlelhető, |

– glükóz: 0,01 tömegszázalék, |

– szacharóz: nem észlelhető, |

– trigliceridek: pozitív próba, |

– kapszantin: 2,2 g/kg (kb. 60000 színegységnyi "EOA" [Illóolaj-asszociáció]). |

3402/82 | Alapkészítmények rágógumi számára, (tömegre vetítve) 34 % butilkaucsukból, 15 % polietilénből, 13 % poli(vinil-acetát)ból, 28 % zöldség gyantából és 10 % kalcium-karbonátból álló hengeres darabok formájában. | 38.19 X | 38239098 |

3149/81 | A D-glucitolból (szorbitolból) álló, ezredrésznyi hozzáadott 1,2-Benziszotiazol-3-egy 1,1-dioxidot (szacharint) tartalmazó termék. | 38.19 T | 21069092 |

--------------------------------------------------